पाएं अपने शहर की ताज़ा ख़बरें और फ्री ई-पेपरडाउनलोड करें
नाथूसरी चौपटा पुलिस ने गांव चाडीवाल निवासी महावीर पुत्र रामलाल की शिकायत पर इसी गांव निवासी दो लोगों के खिलाफ धोखाधड़ी व गबन का मामला दर्ज किया है। शिकायत में बताया गया है कि भरत व प्रेम कुमार निवासी चाडीवाल ने उससे 9 लाख 57 हजार रुपये लिए थे। लेकिन लौटाने से इंकार कर दिया। दोनों ने मिलकर उसके साथ धोखाधड़ी की और उसके पैसे का गबन किया है।
पुलिस को दिए बयानों में गांव चाडीवाल निवासी महावीर सिंह ने बताया कि 16 अप्रैल 2020 को गांव के ही भरत सिंह व प्रेम कुमार उसके पास आए और इमरजेंसी में राशि की मांग की। उसने विश्वास कर दोनों को राशि दे दी। दोनों ने कुछ समय में नगदी लौटाने को कहा था। काफी समय बीत गया, लेकिन दोनों ने राशि वापस नहीं दी। कई बार वह राशि बाबत दोनों के पास गया, लेकिन दोनों उसे टरकाते रहे।
जब सख्ती से नगदी लौटाने को कहा तो दोनों ने उसे जान से मारने की धमकी दी। जिसपर उसने तुरंत पुलिस को सूचित किया। पुलिस ने शिकायत के आधार पर केस दर्ज कर आगामी कार्रवाई शुरू कर दी है। पुलिस ने शिकायत के आधार पर आरोपियों के खिलाफ भादंसं की धारा 420, 406, 506, 34 के तहत मामला दर्जकर जांच शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn